LEZZAYER TAMANEƔT – Aseggas amaynut amaziɣ, Amenzu n Yennayer, i d-yeɣlin deg wass n 12 yennayer n teswast n julien, d yiwet seg gar tmeɣriwin tiɣerfanin tiqburin n talsa i mazal sfugulen-tt deg lqern wis 21 deg wakal yesduklen aṭas n tmura.
‘’Yennayer, akka i d-iban, tezmer ad tili d tameɣra taqburt n talsa i mazal sfuggulen-tt deg lqern wis 21’’, i d-yenna i Tnegga n APS Djamel Laceb, d aselmad, d ameskar akked daɣen d amsuɣel ɣer tmaziɣt n wungal "Le sommeil du juste" n Mouloud Mammeri (1917-1989), almend n teẓrigt tis 22 n tmesrit tagraɣlant n udlis n Lezzayer, yerna yenna-d dakken ’’d tudert yessewhamen ma nwala ɣer yinemgalen i d-temlal kra kkan leqrun’’.
Mass Laceb yezmel, deg wayen yerzan asfugel n tmeɣra-a, tuɣal d ’’taɣrfan ugar’’ seg taggara n lqern yezrin ar ass-a, acku aql-aɣ neḥder, i d-yenna umazzag, i ‘’usfugel n Umenzu n Yennayer deg kar n yimeḍqan yellan yakan ṣekren, amedya n temdinin n tmurt n Lezzayer yellan ɣef yiri n yillel, ideg tella tmaneɣt akked yimdanen ur nerǧi ara ad tekk seg-sen amedya n wid ur nettmeslay ara tamaziɣt smemmint tura’’.
kab_Latn kab_Latn kab_Latn